**KATOLIČKA OSNOVNA ŠKOLA „IVO MAŠINA“ U ZADRU**

**Trg svete Stošije 2, 23000 Zadar**

**ŠKOLSKI KURIKUL**

**Školska godina 2018./2019.**

**Zadar, rujan 2018.**

Na temelju članka 28. stavka 5. i članka 118. stavak 2. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 16/12., 86/12., 126/12., 94/13., 152/14.), članka 38 Privremenog Statuta Katoličke osnovne škole „Ivo Mašina“ u Zadru i na prijedlog Učiteljskog vijeća, Školski odbor na sjednici

od 28. 9.2018. godine donosi

**ŠKOLSKI KURIKUL ZA ŠKOLSKU GODINU 2018./2019.**

Ovim planom i programom utvrđuje se mjesto, vrijeme, način i nositelj ostvarivanja planiranih programskih sadržaja, pedagoških ciljeva i različitih zadaća u redovitim i izbornim programima, produženom boravku, dopunskoj nastavi, dodatnome radu, izvannastavnim aktivnostima, zdravstveno-socijalnoj i ekološkoj zaštiti učenika.

KLASA: 602-03/18-01/12

URBROJ: 2198-1-48-18-1

Ravnatelj: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SADRŽAJ**

[1. **VIZIJA I MISIJA ŠKOLE** 4](#_Toc525829217)

[**2. CILJ KURIKULA** 5](#_Toc525829218)

[2.1. Posebni cijevi kurikula 5](#_Toc525829219)

[**3. PLAN REALIZACIJE CILJEVA PREMA KURIKULSKIM PODRUČJIMA**](#_Toc525829220) **-**

[**I. CIKLUS ( I. RAZRED)** 6](#_Toc525829221)

[3.1. Jezično- komunikacijsko područje 6](#_Toc525829222)

[3.2. Matematičko područje 11](#_Toc525829223)

[3.3. Prirodoslovno područje 13](#_Toc525829224)

[3.4. Društveno-humanističko područje 14](#_Toc525829225)

[3.5. Umjetničko područje 20](#_Toc525829226)

[3.6. Tjelesno-zdravstveno područje 21](#_Toc525829227)

[**4. PROJEKT**I 25](#_Toc525829228)

[**5.MEĐUPREDMETNE TEME** 31](#_Toc525829229)

[5.1. Osobni i socijalni razvoj 31](#_Toc525829230)

[5.2. Zdravlje, sigurnost i zaštita okoliša 38](#_Toc525829231)

[5.3. Poduzetništvo 43](#_Toc525829232)

[5.4. Društveno/humanističko područje 44](#_Toc525829233)

[5.5. Umjetničko područje 46](#_Toc525829234)

[**6. PROGRAM PRODUŽENOG BORAVKA - CIKLUS I. - I. RAZRED** 47](#_Toc525829235)

**UVOD**

Školskim kurikulom želimo ponuditi cjelovit pristup odgoju i obrazovanju, koji se temelji na Evanđelju i kršćanskoj antropologiji. Želimo uzimati u obzir sve vidove osobe i života: tjelesni, emocionalni, intelektualni, religiozni, društveni i duhovni. Odgojno-obrazovni proces u sebi sadrži pripravu i osposobljavanje djeteta za život u kojem će svoje znanje, sposobnosti, darove i talente graditi po i na kršćanskim vrijednostima. Znanje u svjetlu vjere postaje mudrost življenja i životna vizija. Školskim kurikulom utvrđen je dugoročni i kratkoročni plan i program rada škole kroz duhovnost, izbornu, dopunsku, dodatnu nastavu, izvannastavne aktivnosti, terensku i izvanučioničnu nastavu, produženi boravak, hodočašća i projekte, koji čine specifičnost Katoličke osnovne škole, a prate potrebe i interese učenika, roditelja i lokalne zajednice.

# 1. VIZIJA I MISIJA ŠKOLE

**Vizija** Katoličke osnovne škole proizlazi iz identiteta jednakom identitetu Crkve iz koje proizlaze izvorne i autentične dimenzije katoličke škole, koja se ustrojava kao crkveni subjekt i kao takva je mjesto autentičnog i specifičnoga pastoralnog djelovanja. Naša škola je mjesto kršćanskoga odgoja u kojoj je nastava prožeta evanđeoskim duhom. Njeguje kršćanske i obiteljske vrijednosti te svijest o dostojanstvu svake ljudske osobe kao Božjeg stvorenja.

Kao odgojno obrazovna ustanova pruža cjelovit, zaokružen odgojno-obrazovni projekt prožet kršćanskim i ljudskim vrijednostima.

**Misija** Katoličke osnovne škole je uspjeti odgojiti vrijednu, poštenu i moralno izgrađenu djecu pozitivnog i zdravog pogleda na svijet i život koji žive. Djeca koja promiču kulturu, njeguju zajedništvo i ljubav ljubeći Boga i svoje bližnje bit će sposobna pomoći potrebitima, međusobno razvijati osjećaj poštovanja, razumijevanja, empatiju i biti u mogućnosti pomagati bližnjemu na primjeren način. Zahvalno i kreativno, razvijat će i njegovati vlastite sposobnosti, znanja i darove kako bi uljepšali svijet i ugradili ih za dobro drugoga.

# 2. CILJ KURIKULa

Kurikul izražava usmjerenost na osobni razvoj učenika, njegovo osposobljavanje za kvalitetno življenje, aktivno, samostalno i odgovorno sudjelovanje u kulturnom, gospodarskom, znanstvenom i općem društvenom napretku zemlje u uvjetima razvoja društva znanja i globalizacije.

## 2.1. Posebni cijevi kurikula

Usmjereni su na razvoj kompetencija (tj. sveukupnih znanja, vještina, sposobnosti, stavova i stupnja motivacije) učenika koje ga osposobljavaju za:


* život i rad u stalno promjenljivim uvjetima
* aktivno i odgovorno sudjelovanje u društvenom životu i preuzimanje odgovornosti za njegov demokratski razvoj
* odgovoran odnos prema prirodi i okolišu
* odgovoran odnos prema vlastitom zdravlju i briga za zdravlje drugih
* cjeloživotno učenje i obrazovanje
* odgovoran odnos prema sebi i razvoju vlastitih sposobnosti i darova
* očuvanje vlastite povijesno-kulturne baštine i razvoj nacionalne kulture
* razvoj moralne i duhovne dimenzije osobnosti
* socijalnu integraciju i život u heterogenim društvima.

# 3. PLAN REALIZACIJE CILJEVA PREMA KURIKULSKIM PODRUČJIMA

# – i. CIKLUS ( i. RAZRED)

## 3.1. JEZIČNO- KOMUNIKACIJSKO PODRUČJE

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | DOPUNSKA NASTAVA IZ HRVATSKOG JEZIKA |
| CILJEVI | Pomoć u učenju i uspješnom svladavanju nastavnog plana i programa iz hrvatskoga jezika |
| NAMJENA | Pomoć u učenju i svladavanju nastavnih sadržaja te nadoknađivanje znanja učenika koji ne mogu pratiti redovni program s očekivanom razinom znanja, stjecanje sposobnosti i vještina za samostalno rješavanje problema |
| NOSITELJI | Učiteljica i učenici 1. a razreda |
| NAČIN REALIZACIJE | Individualni rad, rad u paru, rad u grupi |
| VREMENIK AKTIVNOSTI | Jedan sat tjedno tijekom školske godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Individualno praćenje uspjeha učenika i usvajanja planiranih sadržaja. Rezultati će se koristiti za što uspješniju realizaciju nastavnog plana i programa, za poticanje na daljnji rad, za upoznavanje stručne službe i informiranje roditelja o rezultatima rada i napretku učenika. |



|  |  |
| --- | --- |
| NAZIV AKTIVNOSTI, PROGRAMA ILI PROJEKTA | DODATNA NASTAVA IZ HRVATSKOG JEZIKA |
| CILJEVI | Usvojiti abecedu na drugačiji način, kroz likovno izražavanje.  Prepoznati prvi glas u riječi, razumjeti i razlikovati pojmove: slovo, glas, riječ  Usavršavanje fine motorike likovnom korelacijom. |
| NAMJENA | Poticati kod učenika ljubav prema jeziku i želju za daljnjim napredovanjem |
| NOSITELJI | Učiteljica i učenici 1. a razreda |
| NAČIN REALIZACIJE | Individualni rad, rad u paru, rad u grupi |
| VREMENIK AKTIVNOSTI | Jedan sat tjedno tijekom školske godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Praćenje učeničkih postignuća i uspjeha, interesa, motivacije i sposobnosti u ostvarivanju redovnih sadržaja. |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | IZVANNASTAVNA AKTIVNOST:  FUN WITH ENGLISH |
| CILJEVI | Proširiti i upotpuniti znanje učenika prvog razreda nadogradnjom redovnog programa; razvijati mišljenje, maštu i kreativnost; razvijati sklonost za strane jezike kroz razne igre riječi; poticati suradništvo i učiti zajedništva kroz razne društvene igre na engleskom jeziku; učiti toleranciju prema različitosti; razvijati radne sposobnosti |
| NAMJENA | Produbljivanje znanja i razvijanje interesa za strane jezike |
| NOSITELJI | Učiteljica engleskog jezika i učenici 1.a razreda |
| NAČIN REALIZACIJE | Individualni rad, rad u paru, rad u grupi; izrada plakata, dodatni radni listići, razne igre riječi i kvizovi |
| VREMENIK AKTIVNOSTI | Jedan sat tjedno tijekom školske godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Praćenje učenikovih postignuća i uspjeha, interesa i motivacija |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | POSJET KAZALIŠTU |
| CILJEVI | Upoznati učenike s živom kazališnom predstavom, kako bi uočili razliku između filmske i lutkarske predstave |
| NAMJENA | Primjena stečenih znanja i iskustava u svakodnevnim životnim situacijama.  Proširenje znanja školskoga gradiva zornim primjerom. |
| NOSITELJI | Učiteljica, učiteljica PB i učenici 1. a razreda |
| NAČIN REALIZACIJE | Posjet kazalištu |
| VREMENIK AKTIVNOSTI | Studeni 2018. godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Kvizovi znanja i igre asocijacije |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | POSJET GRADSKOJ KNJIŽNICI ZADAR |
| CILJEVI | Upoznati učenike s Gradskom knjižnicom, pravilima ponašanja i posudbe knjiga u knjižnici  Učlaniti učenike u knjižnicu |
| NAMJENA | Primjena stečenih znanja u svakodnevnim životnim situacijama |
| NOSITELJI | Učiteljica, učiteljica PB i učenici 1. a razreda |
| NAČIN REALIZACIJE | Posjet Gradskoj knjižnici Zadar |
| VREMENIK AKTIVNOSTI | Listopad 2018. godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Radni listići |

## **3.2. MATEMATIČKO područje**

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | DOPUNSKA NASTAVA IZ MATEMATIKE |
| CILJEVI | Usvajanje nastavnih sadržaja koji nisu usvojeni u redovnoj nastavi.  Razvijanje radnih navika.  Utvrđivanje gradiva iz matematike. |
| NAMJENA | Pomoć u učenju i svladavanju nastavnih sadržaja te nadoknađivanje znanja učenika koji ne mogu pratiti redovni program s očekivanom razinom znanja, stjecanje sposobnosti i vještina za samostalno rješavanje problema |
| NOSITELJI | Učiteljica i učenici 1. a razreda |
| NAČIN REALIZACIJE | Individualni rad, rad u paru, rad u grupi |
| VREMENIK AKTIVNOSTI | Jedan sat tjedno tijekom školske godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Individualno praćenje uspjeha učenika i usvajanja planiranih sadržaja. Rezultati će se koristiti za što uspješniju realizaciju nastavnog plana i programa, za poticanje na daljnji rad, za upoznavanje stručne službe i informiranje roditelja o rezultatima rada i napretku učenika. |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | VEČER MATEMATIKE |
| CILJEVI | Provedba projekta „Večer matematike“ |
| NAMJENA | Rješavati matematičke zadatke  Igrati se  Razvijati natjecateljski duh  Uživati u pobjedi i znati podnijeti poraz |
| NOSITELJI | Učiteljica i učenici 1. a razreda |
| NAČIN REALIZACIJE | Individualni rad, rad u paru, rad u grupi, matematičke igre |
| VREMENIK AKTIVNOSTI | 7. prosinca |
| TROŠKOVNIK AKTIVNOSTI | Materijal za izradu matematičkih stanica  -prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Razgovor s učenicima i roditeljima u svrhu dobivanja povratne informacije koje igre su zanimljive, koje teške, a koje bi možda mogli još uvesti iduće godine. |

## **3.3. Prirodoslovno područje**

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | TEMATSKI DAN, NASTAVA U PRIRODI, POSJET PARKU |
| CILJEVI | Posjet perivoju Gospe od Zdravlja, promjeni u prirodi, dolazak jeseni |
| NAMJENA | Skupiti lišće i ponijeti za uređenje razrednog panoa, vidjeti promjene koje se događaju u prirodi jer nam dolazi jesen, želimo razvijati ljubav prema prirodi, poticati zanimanje za istraživanje promjena u prirodi, upućivati na važnost i korisnost boravka na svježem zraku te poticati razumijevanje potrebe zaštite životinja. |
| NOSITELJI | Učenici 1. a i učiteljica u PB |
| NAČIN REALIZACIJE | Promatranje promjene u prirodi u parku kroz laganu šetnju |
| VREMENIK AKTIVNOSTI | 13. rujna 2018. godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Crtanje onog što smo doživjeli kroz šetnju parkom |



## 

## **3.4. DRUŠTVENO-HUMANISTIČKO PODRUČJE**

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | IZBORNA NASTAVA: VJERONAUK ZA PRVI RAZRED OSNOVNE ŠKOLE |
| CILJEVI | Promicanje ljubavi u obitelji i prijateljstva u školi; razvijati (samo)poštovanje i svijet zajedništva i pomaganja; otkriti i spoznati da je sve što postoji stvorio Bog i važnost čuvanja svega stvorenog; razvijati zahvalnost za sve što nam Bog daruje; shvatiti i doživjeti Boga kao dobroga Oca koji ljubi sve ljude; uočiti da oko nas biljke i životinje nestaju, a ljudi umiru i poslije smrti žive s Bogom; rado se sjećati pokojnika i moliti za njih; upoznati Isusov život kroz adventske i božićne teme; razumjeti i doživjeti u zahvalnosti da Isus poziva sve ljude sebi za učenike i prijatelje; otkriti kako je Isus s ljubavlju susretao ljude, praštao i svima činio dobro te i nas potiče na dobra djela; upoznati Božju ljubav preko događaja korizmenog i uskrsnog vremena; prepoznati Crkvu kao zajednicu Isusovih učenika i naše mjesto u njoj; upoznati lik Isusove i naše Majke Marije te razvijati pobožnost prema njoj. |
| NAMJENA | Povezivanja Božje objave i tradicije Crkve sa životnim iskustvom učenika kako bi se ostvarilo upoznavanje katoličke vjere na informativno-spoznajnoj, doživljajnoj i djelatnoj razini radi zrelosti u kršćanskoj vjeri i postignuća cjelovita općeljudskoga i vjerskog odgoja učenika koji žive u svojem religioznom i crkvenom, kulturnom i društvenom okruženju . |
| NOSITELJI | Vjeroučiteljica i učenici 1. a razreda |
| NAČIN REALIZACIJE | Nastavni sat 2 puta tjedno |
| VREMENIK AKTIVNOSTI | 70 sati tijekom nastavne godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Usmena, pismena provjera znanja, umne mape, stvaralački radovi, plakati, anketni listić za učenike |



|  |  |
| --- | --- |
| NAZIV AKTIVNOSTI, PROGRAMA ILI PROJEKTA | DAN KRAVATE |
| CILJEVI | Čuvati povijesnu baštinu hrvatskog naroda, razvijati kreativnost i zajedništvo kod roditelja i učenika |
| NAMJENA | Ukazati na važnost hrvatske tradicije i osvijestiti njezinu važnost i u drugim nacijama i kulturama |
| NOSITELJI | Učenici 1,a , roditelji i učiteljica u PB |
| NAČIN REALIZACIJE | Zajednički napraviti slikovnicu |
| VREMENIK AKTIVNOSTI | Dva školska sata, 18. listopada |
| TROŠKOVNIK AKTIVNOSTI | Izrada slikovnice, tiskanje iste  - prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Izrada slikovnice |




|  |  |
| --- | --- |
| NAZIV AKTIVNOSTI, PROGRAMA ILI PROJEKTA | RAZREDNI PROJEKT: NOAH'S ARK |
| CILJEVI | Proširiti i upotpuniti znanje učenika prvog razreda o životinjama nadogradnjom redovnog programa sa poznatom pričom iz Biblije „Noina arka“ |
| NAMJENA | Osvijestiti kod učenika razne načine povezivanja tema tj. učenje engleskog jezika i kroz teme iz drugih predmeta (korelacija sa vjeronaukom) |
| NOSITELJI | Učiteljica engleskog jezika i učenici 1.a razreda |
| NAČIN REALIZACIJE | Individualni rad, rad u skupini, čitanje priče na engleskom jeziku, izrada plakata sa arkom i raznim životinjama |
| VREMENIK AKTIVNOSTI | 25. veljače 2019. godine |
| TROŠKOVNIK AKTIVNOSTI | Potrebni resursi: hamer papir, lijepilo, škare, papir u boji, pribor za crtanje i bojenje  - prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Praćenje učenikovih postignuća i uspjeha, interesa i motivacije |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | KATEDRALA SVETE STOŠIJE |
| CILJEVI | Upoznati katedralu i razvijati stavove poštivanja i čuvanja vjerničke baštine  Upoznati sv. Stošiju - zaštitnicu grada Zadra |
| NAMJENA | Vjeroučenicima 1. razreda osnovne škole |
| NOSITELJI | Vjeroučiteljica i učenici 1.a razreda |
| NAČIN REALIZACIJE | Posjet katedrali sv. Stošije |
| VREMENIK AKTIVNOSTI | Siječanj 2019. |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Razgovor, crteži, plakat |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | SV.ŠIME-ZAŠTITNIK GRADA ZADRA |
| CILJEVI | U učenicima razviti osjećaj pripadnosti župi i gradu u kojem žive  Upoznavanje zaštitnika grada  Razvijanje vjerničkog života  Uvođenje pojmova svetišta na engleskom jeziku |
| NAMJENA | Vjeroučenicima 1. razreda osnovne škole |
| NOSITELJI | Vjeroučiteljica, učiteljica engleskog jezika, učenici 1.a razreda |
| NAČIN REALIZACIJE | Posjet crkvi i svetištu sv. Šime  Sudjelovanje u obilježavanju blagdana |
| VREMENIK AKTIVNOSTI | 10. listopada 2018. godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Vrednovanje će se provesti opisnim praćenjem, a rezultati će biti korišteni u svrhu unapređivanja nastavnog procesa i planiranja daljnjih projekata |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | POHITIMO U BETLEHEM |
| CILJEVI | Prepoznati važnost i usvajati vjeru da je o Božiću Sin Božji postao čovjekom radi nas ljudi i radi našeg spasenja  Upoznavanje kršćanskih vjerničkih običaja i njihovo čuvanje |
| NAMJENA | Vjeroučenicima 1. razreda osnovne škole u oblikovanju vjerničke svijesti |
| NOSITELJI | Vjeroučiteljica, učiteljica, učiteljica u produženom boravku učiteljica engleskog jezika, ravnatelj,  učenici 1. a razreda |
| NAČIN REALIZACIJE | Posjetiti jaslice u zadarskim crkvama prije Božića Izrada školskih/razrednih jaslica |
| VREMENIK AKTIVNOSTI | Tjedan prije Božića |
| TROŠKOVNIK AKTIVNOSTI | Didaktički materijali (za izradu razrednih/školskih jaslica)  -prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Razgovor, domovi posjetitelja jaslica u školi |




## **3.5. UMJETNIČKO PODRUČJE**



|  |  |
| --- | --- |
| NAZIV AKTIVNOSTI, PROGRAMA ILI PROJEKTA | IZVANNASTAVNA AKTIVNOST:  LIKOVNA SKUPINA |
| CILJEVI | Razvijanje kreativnih sposobnosti likovnoga izražavanja |
| NAMJENA | Razvijanje interesa za likovno izražavanje.  Razvijanje autentičnosti likovnih ideja. |
| NOSITELJI | Učiteljica i učenici 1.a razreda |
| NAČIN REALIZACIJE | Likovni radovi učenika |
| VREMENIK AKTIVNOSTI | Jednom tjedno tijekom školske godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Izložba učeničkih radova |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | SPORTSKI DAN |
| CILJEVI | Upoznati važnost pravilne prehrane za sportaše i usmjeravanje djece sportu |
| NAMJENA | Učenicima 1. razreda osnovne škole u oblikovanju zdrave prehrane i otkrivanja važnosti sporta |
| NOSITELJI | Učenici 1. razreda, učiteljica u nastavi |
| NAČIN REALIZACIJE | Posjet trenera univerzalne sportske škole, demonstracija i prezentacija sportskih igara, natjecanja te svjedočio o zdravoj prehrani |
| VREMENIK AKTIVNOSTI | Ožujak 2019. |
| TROŠKOVNIK AKTIVNOSTI | Nabava sportskih rekvizita, intelektualne usluge  500 kn |
| NAČIN VREDNOVANJA I KORIŠTENJA REZULTATA VREDNOVANJA | Pripremiti za kraj školske godine učeničku prezentaciju o zdravoj prehrani (kratki scenski prikaz) |

## **3.6. TJELESNO-ZDRAVSTVENO PODRUČJE**



|  |  |
| --- | --- |
| NAZIV AKTIVNOSTI, PROGRAMA ILI PROJEKTA | POSJET SPORTSKOJ DVORANI VIŠNJIK I SPORTSKIM TERENIMA BANINE |
| CILJEVI | Upoznati sportsku dvoranu Višnjik i sportske terene Banine |
| NAMJENA | Učenicima 1. razreda kao poticaj za uključivanje u različite sportske discipline, učenje ponašanja u prostoru sportske dvorane i sportskih terena |
| NOSITELJI | Učenici 1. razreda, učiteljica u nastavi |
| NAČIN REALIZACIJE | Posjet dvorani i sportskim terenima |
| VREMENIK AKTIVNOSTI | Ožujak ili travanj 2019. |
| TROŠKOVNIK AKTIVNOSTI | Prijevoz do dvorane Višnjik |
| NAČIN VREDNOVANJA I KORIŠTENJA REZULTATA VREDNOVANJA | Izrada panoa o posjetu i sportskim disciplinama |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | MEĐUNARODNI DAN PJEŠAČENJA |
| CILJEVI | Potaknuti na važnost pješačenja i boravka u prirodi |
| NAMJENA | Osvijestiti potrebu za pješačenjem, zamoliti roditelji da jedan dan ugase automobile i da zajedno s učenicima prošeću do škole |
| NOSITELJI | Učenici 1.a i učiteljica u PB |
| NAČIN REALIZACIJE | Šetnja gradom Zadrom |
| VREMENIK AKTIVNOSTI | Jedan školski sat, 15. listopada |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Potaknuti roditelje na šetnju |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | HRVATSKI OLIMPIJSKI DAN |
| CILJEVI | Osvijestiti potrebu za bavljenje sportom, nije bitno pobijediti nego sudjelovati |
| NAMJENA | Probuditi ljubav prema sportovima, ukazati na važnost bavljenje sportom koji nas uči da je važno naučiti se nositi i s porazima u životu |
| NOSITELJI | Učenici i učiteljica u PB |
| NAČIN REALIZACIJE | Jedan školski sat na školskom igralištu napraviti malu razrednu olimpijadu |
| VREMENIK AKTIVNOSTI | Jedan školski sat, 10. rujna |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Svaki učenik će dobiti pohvalnicu za sudjelovanje |



# 4. PROJEKTI

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | OBITELJ, JA I MOJA HRVATSKA |
| CILJEVI | Omogućiti razvijanje poštovanja i potrebe očuvanja tradicije i kulture hrvatskoga naroda kao i odgovornost za njezinu budućnost, razvijanje poduzetništva i radnih navika, omogućiti povezanost roditelja i škole te djece s roditeljima, |
| NAMJENA | Učenicima i roditeljima 1. razreda osnovne škole - kao pomoć za bolje upoznavanje i ispravno vrednovanje hrvatske povijesne i kulturne baštine te uspostave povezanosti s korijenima hrvatskog naroda i kršćanske baštine, upoznavanje potreba i talenata njihove djece, razvijanje talenata i radnih navika učenika, poticanje kreativnosti, pomoć djeci i obiteljima slabijeg imovnog stanja |
| NOSITELJI | Učenici 1. razreda (oko 10 učenika), razrednica, učiteljica produženog boravka, učiteljica engleskog jezika, ravnatelj, vjeroučiteljica, roditelji |
| NAČIN REALIZACIJE | Projektni dan u Ninu, upoznavanje s nacionalnom, kulturnom i vjerničkom baštinom, radionice za učenike i roditelje, |
| VREMENIK AKTIVNOSTI | Svibanj/lipanj 2019. |
| TROŠKOVNIK AKTIVNOSTI | Didaktički materijali 1.000,00 kn  Materijal za izradu ukrasnih predmeta, hrvatskog pletera, krstionice, odljeva crkvice sv. Nikole i crkve sv. Križa, prijevoz, prehrana - prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Pisanje dojmova, anketni listić, razgovor o projektu, ocijeniti utjecaj, održivost i relevantnost projekta. Prodajna izložba radova u prostoru škole - prikupljena sredstva za potrebne (djeca i obitelji slabijeg imovnog stanja) |



|  |  |
| --- | --- |
| NAZIV AKTIVNOSTI, PROGRAMA ILI PROJEKTA | ŠETNJA KROZ GODIŠNJA DOBA |
| CILJEVI | Cilj projekta je omogućiti učenicima da uoče karakteristike godišnjih doba i povežu sveukupno znanja s iskustvom iz osobnog života. Međusobnim ispreplitanjem različitih oblika i metoda rada u pojedinim nastavnim situacijama će djelovati na trajno pamćenje novoga znanja i bogaćenje učeničkog iskustva. |
| NAMJENA | Učenicima 1. razreda osnovne škole - ovim projektom želimo razvijati ljubav prema prirodi, poticati zanimanje za istraživanje promjena u prirodi, upućivati na važnost i korisnost boravka na svježem zraku te poticati razumijevanje potrebe zaštite životinja pogotovo zimi.  Očekivani rezultati: učenik će:  - razvijati interes za promatranjem okoliša i uočavanjem prirodnih zakonitosti, poštivanje svačijega rada, posebno rada poljoprivrednika u osiguravanju voća i povrća za sve ljude  - uočiti i povezati vremenske promjene i njihov utjecaj na biljni i životinjski svijet i i rad ljudi (selo/grad)  - biti osposobljen za uporabu znanja i metodologije kojima se objašnjava svijet prirode radi postavljanja pitanja i zaključivanja na temelju činjenica, razumijevanje promjena uzrokovanih ljudskom djelatnošću te odgovornost pojedinca kao građanina |
| NOSITELJI | Učiteljica u produženom boravku, učenici 1. a razreda, učiteljica u nastavi, učiteljica engleskog jezika, vjeroučiteljica, ravnatelj |
| NAČIN REALIZACIJE | Projekt će početi 6. rujna 2018. i trajat će do 10. lipnja 2019. godine.  - Uočiti glavna obilježja godišnjih doba (Organizirati terensku nastavu za svako godišnje doba)  JESEN: Bogatstvo jeseni-posjet voćnjaku (korelacija s integriranim danom škole-Dan jabuka.)  ZIMA: Velebno, igre na snijegu.  PROLJEĆE: Slapovi rijeke Zrmanje.  LJETO: otok Školjić  - Proširiti znanja o klimi i prirodi u drugim zemljama  - Povezati vremenske promjene i njihov utjecaj na biljni i životinjski svijet i rad ljudi  - Pisanje ili crtanje zapažanja o vremenu, biljkama, životinjama i ljudima  - Usporediti unesena zapažanja s drugim godišnjim dobima  - Igre karakteristične za godišnja doba  - Pjesme i plesovi  - Razmjena fotografija, video zapisa i drugih uradaka između zemalja i partnera  - Međunarodna suradnja i razmjena informacija o praznicima i običajima u pojedinom godišnjem dobu  - Razmjenjivati iskustva s partnerima putem videokonferencije  - Izrada i prezentacija plakata po skupinama:  vrijeme , biljke, životinje, utjecaj godišnjih doba na život i rad ljudi, zimske radosti i sportovi |
| VREMENIK AKTIVNOSTI | 6. rujna 2018. – 10. lipnja 2019. |
| TROŠKOVNIK AKTIVNOSTI | Troškovi prijevoza, prehrane, potrošni i didaktički materijali, praćenje i vrednovanje projekta  - prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Izradit će se e- knjiga godišnjih doba te će se projekt prezentirati putem radija i školskih mrežnih stranica. Svi rezultati rada na projektu bit će vidljivi na Twinspace i web-stranice škole, samoprocjena o skupnome radu |



|  |  |
| --- | --- |
| NAZIV AKTIVNOSTI, PROGRAMA ILI PROJEKTA | ŠKOLA ZA MALE I VELIKE |
| CILJEVI | Omogućiti povezanost roditelja i škole te djece s roditeljima te bolju komunikaciju, razumijevanje i zajedništvo, bolju integraciju prvog razreda u odgojno-obrazovni sustav, uključivanje roditelja u odgoj i obrazovanje djece |
| NAMJENA | Učenicima 1. razreda osnovne škole kao pomoć u integraciji u školski, odgojno-obrazovni sustav za postizanje boljih rezultata učenja i uključivanja u društvo  Roditeljima učenika 1. razreda kao pomoć za bolje razumijevanje potreba njihove djece - učenika, upoznavanje talenata radi njihova poticanja i razvijanja te uspostavljanje boljeg odgojnog ozračja u obitelji, a onda i u školi. |
| NOSITELJI | učenici 1. razreda (oko 10 učenika), razrednica, učiteljica produženog boravka, učiteljica engleskog jezika, ravnatelj, vjeroučiteljica, roditelji |
| NAČIN REALIZACIJE | 4 radionice tijekom školske godine (Slikovnica s kravatom, Božićni sajam, Učimo skupa - tata, mama, ja, Igrom do sebe i tebe) |
| VREMENIK AKTIVNOSTI | listopad 2018., prosinac 2018., veljača 2019., svibanj 2019. |
| TROŠKOVNIK AKTIVNOSTI | Didaktički i potrošni materijali  Materijal za izradu slikovnice, pomagala za učenje, društvenih igara, ukrasnih predmeta za božićni sajam  - prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Pisanje dojmova, anketni listić, razgovor, tiskanje slikovnice, prikupljena sredstva s božićnog sajma za potrebne (djeca i obitelji slabijeg imovnog stanja) |



|  |  |
| --- | --- |
| NAZIV AKTIVNOSTI, PROGRAMA ILI PROJEKTA | DVADESET DANA DOBROTE |
| CILJEVI | Prikupljanje sredstava u humanitarne svrhe onima kojima je to potrebno; razvijanje malih razrednih aktivnosti koje će poslužiti razvijanju atmosfere Adventa unutar razreda, poticanje učenika na što više zajedničkih organiziranih aktivnosti, poticanje na pomoć potrebitima (djeci bez adekvatne roditeljske skrbi, ugroženoj obitelji, osnovnoj školi za djecu s posebnim potrebama...) |
| NAMJENA | Projekt počinje 1. 12. 2018. i tijekom 20 nastavnih dana kroz niz aktivnosti približit će osjećaj Adventa. Cilj projekta je probuditi u učenicima ljubav i dobrotu te osvijestiti važnost međusobnog pomaganja i osjećaja solidarnosti prema onima kojima je to potrebno i koji su usamljeni u dane Adventa. Za provođenje projekta uključit ćemo i roditelje. "Pridruži se, volontiraj i sudjeluj" je moto cijele aktivnosti 20 dana dobrote. |
| NOSITELJI | Učiteljica u produženom boravku, vjeroučiteljica, učiteljica u nastavi, učiteljica engleskog jezika, učenici 1.razreda |
| NAČIN REALIZACIJE | 20 dana dobrote - 20 POZITIVNIH aktivnosti  Prikupljanje sredstava potrebitih Caritasu  Izrada i slanje čestitaka s pozitivnim mislima korisnicima Caritasa  1. DAN: Upoznavanje s projektom  2. DAN: Dan lijepih riječi-napiši lijepu poruku prijatelju iz klupe i zalijepi mu je na stolicu  3. DAN: Slovarica lijepih riječi  4. DAN: Dan smijeha-ispričaj mi šalu!  5. DAN: Dan za obitelj i rodbinu. Nazovi baku, djeda, tetu...pitaj kako su. Pomoć roditelja koji će fotografirati razgovor putem skype ili telefona.  6. DAN: Dan kad ćeš sam pospremiti svoj krevet, roditelji će fotografirati.  7. DAN: Dan komplimenata-dijelimo komplimente jedni drugima, zaposlenicima škole, ukućanima.  8. DAN: Dan čestitaka-pišemo čestitke.  9. DAN: Dan pjevanja-pjevamo Božićne pjesme.  10. DAN: Dan za susjede- posjeti susjeda i pitaj ga kako mu možeš pomoći, pokloni mu Božićnu čestitku. Roditelji će fotografirati.  11. DAN: Dan plesa- umjesto hodanja plešemo  12. DAN: Dan za učiteljice; napiši učiteljicama čestitku  13. DAN: Skupljamo potrebito za Caritas  14. DAN: Dan osmijeha-osmijeh svakome!  15. DAN: Dan zagrljaja-zagrljaj svakome!  16. DAN: Skupljamo slatkiše za Caritas!  17. DAN: Dan podrške: pohvali, utješi, podrži!  18. DAN: Posjet Caritasu!  19. DAN: Dan darivanja- darujemo mali dar jedni drugima  20. DAN : Dan blagdanskog ozračja-pjevamo pjesme i izrađujemo čestitke za obitelj. |
| VREMENIK AKTIVNOSTI | 1. prosinca 2018. do 20. prosinca 2018. |
| TROŠKOVNIK AKTIVNOSTI | -prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Izvješće u obliku fotografija |



# 5.MEĐUPREDMETNE TEME

## **5.1. OSOBNI I SOCIJALNI RAZVOJ**

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | SV. NIKOLA/SV. LUCIJA |
| CILJEVI | Okupljanje i druženje učenika povodom blagdana  Sv. Nikole i Sv. Lucije  Pobliže upoznavanje svetaca |
| NAMJENA | Organiziranje aktivnosti za učenike 1.razreda u vidu igara, plesa, druženja i uživanja u darivanju |
| NOSITELJI | Ravnatelj, učiteljica u nastavi, učiteljica u produženom boravku, učiteljica engleskog jezika, vjeroučiteljica, učenici 1.a razreda |
| NAČIN REALIZACIJE | |  | | --- | |  |   Igre, ples, druženje i darivanje |
| VREMENIK AKTIVNOSTI | 6./13. prosinca 2018. godine |
| TROŠKOVNIK AKTIVNOSTI | Potrebni resursi: hamer papir, lijepilo, škare, papir u boji, pribor za crtanje i bojenje, prigodni darovi  -prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Vrednovanje će se provesti opisnim praćenjem, a rezultati će biti korišteni u svrhu unapređivanja nastavnog procesa i planiranja daljnjih projekata |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | INTEGRIRANI DAN  MAJČIN DAN |
| CILJEVI | Obilježavanje Majčinog dana, razvijanje zahvalnosti roditeljima, molitva za roditelje |
| NAMJENA | Učenici prvog razreda - osjećati zahvalnost za darovani život roditeljima, moliti za majke, upoznati i prepoznati majčinsku Božju brigu i ljubav u životu Marije - naše nebeske majke, opisati i razumjeti majčinsku odgovornost za nas, pokazati u praksi zahvalnost i ljubav prema roditelju |
| NOSITELJI | Učiteljica produženog boravka, vjeroučiteljica, učenici 1. a, učiteljica engleskog jezika |
| NAČIN REALIZACIJE | Igre uloga, pripovijedanje razgovor, likovno izražavanje izrada video čestitke, molitveno izražavanje |
| VREMENIK AKTIVNOSTI | Drugi tjedan u svibnju |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Razgovor, crteži, plakat/pano, slikovna čestitka, izražena zahvalnost i poslušnost majci |



|  |  |
| --- | --- |
| NAZIV AKTIVNOSTI, PROGRAMA ILI PROJEKTA | INTEGRIRANI DAN  DAN OČEVA |
| CILJEVI | Obilježavanje Dana očeva, razvijanje zahvalnosti roditeljima, molitva za roditelje |
| NAMJENA | Učenici prvog razreda - osjećati zahvalnost za darovani život roditeljima, moliti za očeve, opisati očinsku brigu Božju za nas, pokazati u praksi zahvalnost i ljubav prema roditelju |
| NOSITELJI | Učiteljica produženog boravka, vjeroučiteljica, učenici 1. a |
| NAČIN REALIZACIJE | Igre uloga, pripovijedanje razgovor, likovno izražavanje izrada video čestitke za očeve, molitveno izražavanje |
| VREMENIK AKTIVNOSTI | 18. i 19. ožujka |
| TROŠKOVNIK AKTIVNOSTI | -prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Razgovor, crteži, plakat/pano, video čestitka |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | SVJETSKI DAN DJECE |
| CILJEVI | Osvijestiti životne situacije djece u drugim dijelovima svijeta |
| NAMJENA | Upoznavanje običaja i igara djece s drugih zemalja i kontinenata |
| NOSITELJI | Učiteljica u PB i učenici 1. a |
| NAČIN REALIZACIJE | Pogledati edukativne video sadržaje koji opisuju život i običaja djece s drugih dijelova svijeta, igranje igara |
| VREMENIK AKTIVNOSTI | 20. studeni |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Nacrtati čiji su ti se običaji najviše dojmili |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | BOŽIĆNA PRIREDBA |
| CILJEVI | Proslava Božića i božićnih blagdana  Prezentacija ostvarenih postignuća učenika i prepoznavanje talenata i razvoj njihove kreativnosti, uvježbavanje javnog nastupa i učvršćivanje samopouzdanja  Uključivanje učenika u božićno raspoloženje, osvješćivanje učenika za važnost događaja Božića i za pomoć najpotrebitijima učenicima. Kod učenika se bude osjećaji radosti darivanja, shvaćaju da je blaženije davati nego primati, te se razvija osjećaj darivanja i uočavanje onih kojima je naša pomoć potrebna  Učenici će kroz različite aktivnosti te izmjenom različitih metoda i načina rada razvijati kompetencije komunikacije na materinjem i stranom jeziku, socijalne i građanske kompetencije ( razvijati pozitivnu sliku o sebi, timsko i suradničko učenje, svijest o sebi kao jedinki i kao pripadniku razredne zajednice koji doprinosi zajedničkom cilju) te inicijativnost i poduzetnost koji su im potrebne u svakodnevnom životu. Pripremit će prostorije škole i sebe za doček Božića u kršćanskom duhu |
| NAMJENA | Vjeroučenicima 1. razreda osnovne škole, roditeljima, široj društvenoj zajednici |
| NOSITELJI | Učenici 1. razreda učiteljica u nastavi, učiteljica produženog boravka, učiteljica engleskog jezika, ravnatelj, vjeroučiteljica, roditelji |
| NAČIN REALIZACIJE | Priredba |
| VREMENIK AKTIVNOSTI | Prosinac 2018. |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Razgovor, domovi posjetitelja priredbe |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | VALENTINOVO |
| CILJEVI | Podučiti učenike tko je bio sv. Valentin  Proširiti i upotpuniti znanje učenika prvog razreda nadogradnjom redovnog programa |
| NAMJENA | Učiteljice putem radionica prema svojim interesima organiziraju obilježavanje Valentinova |
| NOSITELJI | Učiteljica u nastavi, učiteljica u produženom boravku, učiteljica engleskog jezika, vjeroučiteljica |
| NAČIN REALIZACIJE | |  | | --- | |  |   Likovne radionice  Male parlaonice  Literarne radionice |
| VREMENIK AKTIVNOSTI | 14. veljače 2019. godine |
| TROŠKOVNIK AKTIVNOSTI | Potrebni resursi: hamer papir, lijepilo, škare, papir u boji, pribor za crtanje i bojenje  -prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Vrednovanje će se provesti opisnim praćenjem, a rezultati će biti korišteni u svrhu unapređivanja nastavnog procesa i planiranja daljnjih projekata |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | USKRS |
| CILJEVI | Uputiti učenike u tajne Velikog tjedna, te im usmjeriti pozornost na važnost događaja Uskrsa  Kroz obrede Velikog tjedna, te kroz različite aktivnosti u nastavi uvesti učenike u tajne Velikog tjedna kako bi uočili važnosti istog. Na poseban način naglasiti važnosti spasenja od grijeha, radost Uskrsa, te važnost istog za kršćane, njihov zemaljski i zagrobni život  Naučiti učenike prepoznati zbog čega je bitno uskrsnuće za njih, za sve ljude, zašto je bitno da je Isus umro na križu |
| NAMJENA | Učenicima, njihovim roditeljima i široj društvenoj zajednici |
| NOSITELJI | Učenici 1. razreda, učiteljica u nastavi, učiteljica produženog boravka, učiteljica engleskog jezika, ravnatelj, vjeroučiteljica |
| NAČIN REALIZACIJE | Obilježavanje blagdana zajedničkom izradom pisanica i izradom makete praznog groba  Metode razgovora, pisanja, crtanja, rješavanja problemskih zadataka, suradničkog učenja, učenja otkrivanjem  Poticaji koji ih sami potiču u osvještavanje osobnog i socijalnog razvoja unutar same razredne zajednice  Pjevanje, slušanje, gledanje crtanih filmova, čitanje biblijskih odlomaka o danima Trodnevlja, čitanje evanđeoskih odlomaka o uskrsnuću, sudjelovanje na obredima i na svetoj misi na sam blagdan Uskrsa |
| VREMENIK AKTIVNOSTI | Travanj 2019. godine |
| TROŠKOVNIK AKTIVNOSTI | - prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Vrednovanje će se provesti opisnim praćenjem, a rezultati će biti korišteni u svrhu unapređivanja nastavnog procesa i planiranja daljnjih projekata |

## **5.2. ZDRAVLJe, SIGURNOST I ZAŠTITA OKOLIŠA**

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | ZDRAVOM PREHRANOM DO ZDRAVLJA |
| CILJEVI | Osvijestiti u djece važnost redovite i zdrave prehrane, Naučiti ih imenovati zdrave namirnice, pripremiti zdrav obrok |
| NAMJENA | Za učenike 1.razreda da se upoznaju sa zdravim načinom života |
| NOSITELJI | Učiteljica produženog boravka i učenici 1.a razreda |
| NAČIN REALIZACIJE | Učenjem kroz praktičan rad, suradničko učenje, izrada plakata, pripremanje zdravog obroka, bilježenjem svojih prehrambenih navika |
| VREMENIK AKTIVNOSTI | Travanj 2019. godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Učiteljevim praćenjem učenika kroz aktivnosti, konzumiranjem zdravog obroka, praćenje individualne prehrane svakog učenika |



|  |  |
| --- | --- |
| NAZIV AKTIVNOSTI, PROGRAMA ILI PROJEKTA | SVJETSKI DAN ZAŠTITE OKOLIŠA |
| CILJEVI | Važnost zaštite i očuvanja čistoće okoliša za bolji i kvalitetniji život |
| NAMJENA | Osvijestiti važnost čišćenja okoliša, za zdraviji i bolji život |
| NOSITELJI | Učenici 1. a i učiteljica u PB |
| NAČIN REALIZACIJE | Očistiti školsko dvorište |
| VREMENIK AKTIVNOSTI | 5. lipnja |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Učiteljica će fotografirati učenike |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | DAN PLANETA ZEMLJE |
| CILJEVI | Brinuti za svoj planet Zemlju, čuvajući je i brinući se o okolišu |
| NAMJENA | Osvijestiti važnost čistoće okoliša za život budućim generacijama, biljkama i životinjama |
| NOSITELJI | Učenici 1.a razreda i učiteljica u PB |
| NAČIN REALIZACIJE | Različite aktivnosti za uređenje školskog dvorišta |
| VREMENIK AKTIVNOSTI | Travanj 2019.godine |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Razredni plakat |



|  |  |
| --- | --- |
| NAZIV AKTIVNOSTI, PROGRAMA ILI PROJEKTA | ŠETNJOM DO ZDRAVLJA I LJEPOTE |
| CILJEVI | Upoznati park Vladimira Nazora, uočavanje važnosti kretanja, šetnje, zdravog načina života, uživanje u prirodi, usvojiti pravila sigurnosti u prirodi |
| NAMJENA | Učenicima 1. razreda - praćenje promjena u prirodi, zapažanje prirodnih ljepota, ljepote kretanja, |
| NOSITELJI | Učenici 1. razreda, učiteljica |
| NAČIN REALIZACIJE | Posjet, šetnja kroz Park Vladimira Nazora |
| VREMENIK AKTIVNOSTI | Listopad, travanj |
| TROŠKOVNIK AKTIVNOSTI | / |
| NAČIN VREDNOVANJA I KORIŠTENJA REZULTATA VREDNOVANJA | Izrada panoa o parku i prirodnim ljepotama |

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | INTEGRIRANI TEMATSKI DAN - DAN JABUKA |
| CILJEVI | Proširiti i upotpuniti znanje učenika prvog razreda nadogradnjom redovnog programa  Osvijestiti važnost zdrave prehrane i tjelesne aktivnosti kod učenika  Spoznati važnost jabuke  Boravak na svježem zraku  Uočavanje promjena u prirodi |
| NAMJENA | Učenici kroz vođene aktivnosti ostvaruju obrazovno-odgojne ciljeve i ishode u skladu s planom i programom, razvijaju temeljne kompetencije te samostalnim i timskim radom razvijaju socijalne i građanske vještine, znanja i stavove na osobnoj i društvenoj razini |
| NOSITELJI | Učenici 1. razreda, učiteljica u nastavi, učiteljica produženog boravka, učiteljica engleskog jezika, ravnatelj, vjeroučiteljica |
| NAČIN REALIZACIJE | Individualni rad, rad u paru, rad u grupi  Posjet voćnjaku, pješačenjem do cilja  Čitanje priče „Very Hungry Caterpillar“  Izrada gusjenice od raznobojnog kolaža  Proučavanje, uočavanje, razgovor o važnosti zdrave prehrane  Izrađivanje piramide zdrave prehrane |
| VREMENIK AKTIVNOSTI | 18. - 25. listopada 2018. godine |
| TROŠKOVNIK AKTIVNOSTI | - prema mogućnostima |
| NAČIN VREDNOVANJA I KORIŠTENJA REZULTATA VREDNOVANJA | Vrednovanje će se provesti opisnim praćenjem, a rezultati će biti korišteni u svrhu unapređivanja nastavnog procesa i planiranja daljnjih projekata |

## **5.3. PODUZETNIŠTVO**

|  |  |
| --- | --- |
| NAZIV AKTIVNOSTI: | RADIONICA –BOŽIĆNA IZLOŽBA |
| CILJ | Izraditi prigodne adventske vijence, vjenčiće za vrata, aranžmane, božićne ukrase, predmete za božićnu izložbu |
| NAMJENA | Prije početka adventa izraditi različite adventske i božićne ukrase koje će djeca i roditelji ponijeti kućama ili roditelji i gosti moći kupiti u humanitarne svrhe za djecu i obitelji u potrebi (karitas). Djeca i roditelji će izraditi različite adventske vijence, aranžmane, osjetit će ljepotu zajedništva zajedničkog rada, razvijat će kreativnost. |
| NAČIN REALIZACIJE: | Radionica |
| NOSITELJI | Učenici, roditelji, učiteljica u nastavi, učiteljica PB, učiteljica engleskog jezika i vjeroučiteljica |
| TRAJANJE | studeni i prosinac 2018. |
| MATERIJALNI TROŠKOVI | Razni materijali, ukrasi, ukrasne vrpce, veći i manji adventski vijenci od slame, pruća, svijeće, kestenje, žirovi, božićne kuglice, trake, ljepilo, škare, suho voće, itd. -prema mogućnostima sudionika |
| NAČIN VREDNOVANJA | Razgovor, dojmovi, prodajni rezultati |

## **5.4. DRUŠTVENO/HUMANISTIČKO PODRUČJE**

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | TEMATSKI TJEDAN - integrirani dan  „DANI KRUHA“ |
| CILJEVI | U različitim oblicima doživjeti i osjetiti koliko je kruh važan i vrijedan, što nam on znači, |
| NAMJENA | Osjećati zahvalnost za kruh i sve što on označava, nabrojiti na što se sve odnosi pojam imati kruh |
| NOSITELJI | Učiteljica u nastavi, učiteljica PB, učiteljica engleskog jezika, vjeroučiteljica, učenici 1. a |
| NAČIN REALIZACIJE | Prikupljanje različitih materijala za kruh, školskoj kuhinji, izrada pekarskih proizvoda, prezentacije,Radionice, izrada tijesta, pečenje kruha, peciva u školskoj kuhinji, razgovor, molitva, slikanje, pripovijedanje |
| VREMENIK AKTIVNOSTI | 17. listopada |
| TROŠKOVNIK AKTIVNOSTI | 50 kn |
| NAČIN VREDNOVANJA I KORIŠTENJA REZULTATA VREDNOVANJA | Razgovor, crteži, plakat, odnos prema hrani i kruhu tijekom obroka u školi |

|  |  |
| --- | --- |
| NAZIV AKTIVNOSTI, PROGRAMA, PROJEKTA | MALA BIBLIJSKA ŠKOLA |
| CILJ: | Upoznavati Boga upoznajući njegovu Riječ, upoznavati biblijske osobe i učiti iz njihova primjera |
| NAMJENA: | Učenici prvog razreda će kroz različite aktivnosti tijekom godine učenicima približiti si Isusa, što bolje ih upoznati s Njim, Njegovim djelom, životom i porukom. učenici će biblijske događaje, sudjelovati u scenskim izvođenjima biblijskih događaja izrada različitih igara i materijala za učenje, domino, parovi, biblijsku slikovnicu, mali dječji molitvenik, priprema i izrada panoa i različitih materijala za tematske dane |
| NAČIN REALIZACIJE: | Nastavna i izvannastavna aktivnost u korelaciji s engleskim jezikom i u produženom boravku, crteži, igrokazi, molitveno izražavanje, |
| NOSITELJI: | Vjeroučiteljica, učiteljica engleskog jezika |
| VREMENIK: | Školska godina 2018./2019. |
| TROŠKOVI: | Papiri, pribor za pisanje i crtanje, cd player, ljepilo, škare, društvene igre  -prema mogućnostima |
| NAČIN VREDOVANJA: | Pano, plakati, kratki scenski prikaz, mali molitvenik i biblijska slikovnica |



## **5.5. UMJETNIČKO PODRUČJE**

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | SVJETSKI DAN PLESA - UČENJE NARODNIH PLESOVA |
| CILJ: | Preko pjesme, igre i plesa upoznati narodnu baštinu mjesta, upoznati narodne običaje, i tako razvijati poštovanje i graditi pripadnost svome narodu |
| NAMJENA | Osjetiti zadovoljstvo i ponos prema bogatoj narodnoj baštini. Biti motivirani za stvaranje, ples, učenje i čuvanje i poštovanje narodnih običaja. Učenik će izvoditi pjesme i lakše plesove koristeći pravilne tonove i načine pjevanja, uvježbati korake, sudjelovati u koreografiji. |
| NAČIN REALIZACIJE: | Pjevanje, plesanje. metode razgovora, demonstracije, istraživanja, vježbanja |
| NOSITELJI: | Učiteljica PB, učenici 1. razreda, gosti - članovi KUD-a |
| VREMENIK: | 29. travnja |
| RESURSI | Cd player, cd matrice, laptop, projektor, narodne nošnje. |
| NAČIN PRAĆENJA I PROVJERE ISHODA/POSTIGNUĆA: | Nastupi na školskim i ostalim svečanostima |
| TROŠKOVNIK: | / |
|  | |



# 6. PROGRAM PRODUŽENOG BORAVKA

## **CIKLUS I. - 1. RAZRED**

|  |  |
| --- | --- |
| NAZIV AKTIVNOSTI, PROGRAMA ILI PROJEKTA | PRODUŽENI BORAVAK |
| CILJEVI | Pružanje stručne pomoći u učenju i savjetovanje učenika, cjelovit razvoj djeteta s naglaskom na kršćanske vrijednosti  Omogućiti učeniku boravak u školi nakon redovne nastave ispunjen različitim odgojno- obrazovnim sadržajima koji povoljno utječu na razvoj njegove cjelokupne osobnosti; pripremiti učenike za bolje snalaženje u vježbanju i ponavljanju te primjeni naučenog na redovnoj nastavi poštujući pritom skladan emotivni, društveni i psihološki razvoj učenika uz isticanje individualnih različitosti, osvijestiti važnost cjeloživotnog učenja te sve to povezati i ostvariti u svjetlu vjere i vjerskih sadržaja primjerenih učeničkoj dobi |
| NAMJENA | Učenici će:  Usvojiti radne navike (poštivanje i izvršavanje razrednih zaduženja)  Razvijati upornost, spretnost, brzinu i snalažljivost u igri i radu  Razvijati natjecateljski duh i korektan odnos prema drugima  Razvijati toleranciju, poštivanje pravila igre te kućnog reda škole  Usvojiti socijalne oblike ponašanja |
| NOSITELJI | učiteljica produženog boravka, učenici 1. razreda |
| NAČIN REALIZACIJE | Polaznici produženog boravka organizirani su kao heterogene skupine učenika . Škola radi u jednoj smjeni( prijepodne) te učenici produženi boravak pohađaju nakon nastave. Razredni odjel preuzima učitelj u produženom boravku. Slobodno vrijeme učenici provode na školskom igralištu ili u učionici. Ručak se odvija u školskoj blagovaonici. Nakon ručka slijedi molitva i čitanje prigodnih biblijskih tekstova, te odgojno – obrazovni rad (ponavljanje i uvježbavanje nastavnih sadržaja), užina te slobodno organizirano vrijeme (posjeti izvan škole, igre na školskom igralištu, kreativne radionice); učenje kroz igru, praksu, učenje za život metodom razgovora, usmenog izlaganja, demonstracije, čitanja i rada na tekstu, pisanja i pisanih radova, crtanja, praktičnih radova, integrirano učenje i poučavanje, timsko i suradničko učenje, istraživačka nastava, iskustveno učenje, projektna nastava, učenje kroz igru, fakultativni programi.  **Oblik:** kurikularni pristup (umjesto predmetno-satnog)   * integrirano učenje i poučavanje * multidisciplinarni i kroskurikularni pristup (informacijsko-komunikacijske tehnologije) * timsko i suradničko učenje * istraživačka nastava * iskustveno učenje * problemska nastava * projektna nastava |
| VREMENIK AKTIVNOSTI | Tijekom školske godine |
| TROŠKOVNIK AKTIVNOSTI | troškove produženog boravka snosi osnivač i roditelji u iznosu određenim ugovorom |
| NAČIN VREDNOVANJA I KORIŠTENJA REZULTATA VREDNOVANJA | Praćenje učenikova napretka tijekom cijele školske godine samovrednovanjem i prikupljanjem povratnih informacija od učenika, učitelja razredne nastave i roditelja. |